ถ้าทำยาคุมหายแต่จำได้ว่าทานถึงเม็ดไหนแล้ว สามารถซื้อแผงใหม่แล้วกินต่อเลยได้มั้ยคะ แบบ21เม็ดค่ะ มันจะคุมกำเนิดได้เหมือนเดิมมั้ยคะ
สวัสดีค่ะ หากทำแผงยาคุมกำเนิดหายไป ให้ซื้อยาคุมแผงใหม่ ยี่ห้อเดิม มาทานต่อ โดยให้เริ่มทานต่อจากเม็ดสุดท้ายที่ได้ทำยาหายไปค่ะ เช่น หากทานถึงเม็ดที่ 10 แล้ว ก็ให้เริ่มทานเม็ดที่ 11 ของยาแผงใหม่ได้เลย การป้องกันการตั้งครรภ์ก็จะเป็นอย่างต่อเนื่องค่ะ ซึ่งหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ